
Părintele Iachint Unciuleac - Cuvânt la Adormirea Maicii Domnului 


NR i 


cubia Ey. 
+ DRE 


Adormirea Preasfintei Născătoare de Dumnezeu şi pururea Fecioarei Maria (s.v. 15 
august / s.n. 28 august): 


https://www.academia.edu/43999771/Adormirea_Preasfintei_N 9% C4% 83sc 9% C4% 83toare 
de_Dumnezeu_% C5%9Fi_pururea_Fecioarei_Maria_15_august 


https://archive.org/details/adormirea-md 


2 5 e 


Materiale despre Adormirea Maicii Domnului: 


https://findependent.academia.edu/emystea/A dormirea-Maicii-Domnului 


https://archive.org/details/(Qsteaemy?query=A dormirea+Maicii+ Domnului 


https://www.slideshare.net/steaemy 1/search_my_uploads?type=&new=&q=+Adormirii+ 


&&& 


“Apostoli de la margini, adunaţi-vă aici, in satul Ghetsimani, îngropați trupul 
meu, iar Tu, Fiule şi Dumnezeul meu, primeşte duhul meu.” (Svetilna prazni- 
cului) 

Iubiţi credincioşi, cu un glas ca acesta, a chemat oarecând Maica Domnului pe cei 
doisprezece slăviţi apostoli, ce vesteau în toată lumea pe Hristos, ca să o petreacă 
pe ultimul ei drum de pe pământ. Cu un glas ca acesta, ne cheamă Stăpâna noastră 
şi pe noi, credincioșii, ca să ne adunăm o dată pe an la un loc, pentru a cinsti praz- 
nicul Adormirii ei cu smerite rugăciuni şi cântări de laudă. Şi ecoul acestui glas a 
răsunat adânc în sufletele noastre şi ne-a-ndreptat astăzi pașii pe cărarea cea mult 
umblată a Sfintelor biserici, umplându-ne inimile de negrăită bucurie duhov- 
nicească. 

Și iată cum s-a mutat de pe pământ Preasfânta Fecioară Maria: După înălțarea Sa 
la Cer, Mântuitorul a încredințat pe prea curata Maica Sa celui mai iubit ucenic 
al Său, Sfântul loan evanghelistul. În casa acestul Sfânt Apostol, a petrecut 
Maica Domnului timp de cincisprezece ani până la Slăvita sa mutare, fiind 
nelipsită de la toate adunările Sfinţilor apostoli, de la rugăciunea cea sobor- 
nicească şi de la agape. 


Unii Sfinţi părinţi mai adaugă că Maica Domnului a propovăduit o vreme 
Evanghelia lui Hristos în Insula Cipru, în Efes şi în Sfântul Munte Athos. lar 


către sfârșitul ei, retrăgându-se iarăși în lerusalim, a petrecut numai în post, în 
milostenii şi sfinte rugăciuni pe care obişnuia să le facă singură în grădina 
Ghetsimani, acolo unde S-a rugat cu sudori de sânge Preaiubitul ei Fiu. 


Pe când era odată la rugăciune, apropiindu-i-se vremea adormirii ei, i s-a vestit 
de către Gavriil, cu trei zile mai devreme, că a sosit ceasul mutării sale la dulcele 
ei Fiu, lisus Hristos. Bucurându-se nespus, a alergat mai întâi la rugăciune în 
Ghetsimani, apoi, mulțumind pentru toate lui Hristos, s-a întors la Ierusalim, să 
gătească toate cele de îngropare. A chemat îndată pe rude, pe prietene şi pe 
văduvele ce se hrăneau în casa sa, le-a vestit apropiata ei mutare de pe pământ 
şi, după ce le-a învățat multe cuvinte de folos, mângâindu-le inimile sfășiate de 
întristare, a început a-și găti patul. 


văzut nori luminoși în jurul casei, care aduceau de peste tot pe Slăvitii lui Hristos 


_——_——————_—.. . D. .  b=—x=—=m—mmm mda... bn... md... —=———._—._—. . .  . 


mare întristare, văzând pe Maica Domnului — singura lor mângâiere — că se 
duce din cele de aici. Apoi, mult mângâindu-i şi pe ei şi îndemnându-i să 
vestească peste tot Evanghelia lui Hristos, îndată s-a luminat faţa ei, iar casa s-a 
umplut de bună mireasmă. Și, în clipa aceea, a adormit Maica Domnului nostru 
Iisus Hristos, dând tuturor celor bolnavi vindecare de orice suferinţă. 

După ce s-au împărțit multe milostenii la cei săraci şi s-au dat la două văduve 
veșminte ale Maicii Domnului — brâul şi cu omoforul, aşa cum Singură po- 
runcise - tot norodul, ținând făclii în mână, a pornit cu acel Sfinţit pat către satul 
Ghetsimani, unde era gătit mormântul ei. Pe cale, s-au făcut multe vindecări de 
boli cu cei binecredincioşi. 


Numai unui evreu necredincios, care se grăbea să răstoarne de pe pat trupul 
Maicii Domnului, i s-a adus aspră pedeapsă pentru îndrăzneala sa, tăindu-i-se 
mâinile cu sabia de către un înger. Dar, îndată crezând, a fost iarăși vindecat 
împreună cu toți cei de un gând cu el. 


Ajungând la mormânt, 1 s-a uns trupul cu miresme și, înfășurându-se cu giulgiu de 
in, s-a aşezat înlăuntru şi s-a pus o lespede de piatră la uşa mormântului. După rrei 
zile, venind și apostolul Toma din India, a dorit să vadă măcar trupul Maicii 
Domnului, ca să se mângâie și el puţin. Dar, o, minune! Desfăcându-se 
mormântul, nu s-a mai aflat ci 
numai singure giulgiurile, căci trupul ei 


Și, astfel, s-au risipit iarăşi apostolii, fiecare la ale sale. lar când se mai adunau 
împreună la Ierusalim la agape, puneau pe Scaunul din mijloc, unde stătea mai 


înainte Maica Domnului, o bucată de pâine, în amintirea ei, ce se chema 
“panaghia ”, adică, * ”. La Sfârşițul mesei, înălțau acea 


bucată de pâine în Sus, întru pomenirea adormirii ei, apoi cu toții gustau din ea, 
ca dintr-o pâine cu totul sfinţită. 


Iubiţi credincioşi, 

V Astăzi s-a mutat de pe pământ cortul cel ceresc, tronul cel de heruvimi, 
scaunul Fiului lui Dumnezeu. 

V Astăzi, a adormit roaba Domnului, Maica Domnului nostru, Mama întregii 
omeniri. 

V Astăzi, s-a despărţit de cele pământești cea mai sfântă ființă omenească, cea 
mai binecuvântată între femei, cea mai devotată mamă! 

V Astăzi, s-au închis ochii cei mai limpezi, care au văzut atâtea taine şi au 
slobozit atâtea izvoare de lacrimi. 

V Astăzi, a tăcut limba cea mai neobosită în rugăciuni, care a vorbit de atâtea 
ori cu îngerii, care a dat nume Fiului lui Dumnezeu și a descoperit taine 
negrăite. 

Astăzi, S-au aşezat pe piept mâinile cele mai nevinovate: de Fecioară și de 
Maică, ce au legănat cu sârguinţă pe Hristos, care s-au înălțat de atâtea ori 
la rugăciune, care s-au binecuvântat cu atâtea minuni şi milostenii. 

Astăzi, a încetat să bată inima celei mai desăvârşițe mame, în care au 
încăput atâtea taine, atâtea bucurii şi lacrimi, atâtea săltări de veselie şi 
lovituri de sabie! 

Astăzi, S-a învăluit cu giulgiu fața aceleia care a umbrit cu milă faţa întregii 
omeniri. 

Astăzi, s-a mutat cu pace aceea care a împăcat prin [Hristos pe om cu 
Preamilostivul Dumnezeu. 

Astăzi, a intrat întru odihnă aceea care a liniştit inimile şi sufletele 
omeneşti. 

Astăzi, s-a rupt o floare - cea mai frumoasă din câte au fost pe pământul 
acesta. 

Astăzi, s-a scuturat un trandafir, s-a mutat un crin la cer — crinul dumne- 
Zeieștii feciorii. 

Astăzi, s-a luat dintrre noi Maica Dumnezeului nostru, mijlocitoarea 
mântuirii noastre, acoperământul sufletelor noastre, candela cea veșnic 
aprinsă, Fecioara cea pururea vie, comoara cea nefurată, rugul cel ne- 
mistuit de foc, lâna cea plină de roua Duhului Sfânt. 

Astăzi, s-a luat de la noi podoaba Nazaretului, bogăţia Bisericii, Apă- 
rătoarea creştinătăţii, Biserica cea mai de taină, chivotul dumnezeirii, 
cămara cea încuiată, ușa cea nedeschisă de minte de om, muntele cel netăiat 
de înțelepciunea cuvântului. 

Astăzi, s-a înnoit casa lui Dumnezeu, astăzi, s-a închis cartea cea Scrisă cu 
slove de foc, astăzi, s-a luat de pe pământ vasul Duhului Sfânt în care nu 
apă, nu hrană, nici mană cerească s-a pus, ci însăşi văpaia Dumnezeirii s-a 
odihnit, fără a se arde, fără a se mistui. 

Astăzi, a adormit cu pace mijlocitoarea tuturor creștinilor, îmbărbătarea 
Apostolilor, nădejdea cea bună a preoţilor, acoperitoarea călugărilor, 
hrănitoarea sărmanilor, mângâietoarea văduvelor, primitoarea străinilor, 
alinarea bolnavilor, încununarea fecioarelor, veselia pruncilor, bucuria tu- 
turor mamelor. 

Astăzi, s-a mutat de pe pământ la cer Maica Domnului și Mama sufletelor 
noastre, aceea care va rămâne în veci şi Maică, şi Fecioară, şi pentru toți 
mijlocitoare. 


Pe aceasta, o laudă cu lacrimi Petru, pentru aceasta grăieşte Pavel, pentru mutarea 
ei suspină Apostolu, pentru adormirea ei se tânguieşte Ierusalimul, suspină micul 
Nazaret, plâng sărmaniui și orfanii, mamele şi fecioarele şi toți săracii pământului. 

Dar, în același timp, pe aceasta o laudă îngerii în ceruri, o cinstesc heruvimii și 
serafimii, o odihnesc puterile de sus, o slăvesc creştinii de jos, o prea măreşte 
Biserica cu alese rugăciuni şi cântări de laudă. 

Aceasta înţelegând-o toată zidirea lui Dumnezeu, în decursul celor douăzeci de 
veacuri, s-a silit să cinstească pe Maica Domnului cu tot ce păstrează în ea mai 
curat, mai Sfânt, mai de preţ. Florile și-au adus podoaba lor: crinii — aroma, 
trandafirii — petalele, busuiocul — mirosul. Păsările şi-au adus cântecul lor 
nevinovat, soarele — razele cele de foc, luna — gingășia ei, cerul — zările albastre, 
codrii — tăcerea lor, munţii — singurătatea, văile — murmurul izvoarelor, câmpiile — 
aroma florilor, iar marea — freamătul valurilor. Culorile și-au adăugat și ele 
frumusețea, iar oamenii — darurile lor. Cântăreţii, dregându-și glasul, au cântat 
Fecioarei Maria cele mai alese melodii; pictorii, amestecându-și vopselele, au 
împodobit sfintele ei icoane şi biserici cu cele mai mișcătoare culori. Preoţii i-au 
înălțat cele mai alese rugăciuni, cele mai frumoase imnuri, cele mai deosebite 
slujbe. Căci ei i se cuvin cele mai frumoase, cele mai alese cântări, cele mai de 
preț podoabe, cele mai curate inimi de fecioare, de mame, de creştini. 


Se cade, dar, ca nici noi, credincioşii, să nu lipsim de la praznicul cel luminat al 
Adormirii Născătoarei de Dumnezeu. 

P Veniţi, deci, fraţi creştini de pretutindeni, nu în satul Ghetsimani, ci în 
Biserica lui Hristos, ca să împodobim praznicul Stăpânei noastre cu smerite 
cuvinte de laudă şi cântări duhovniceşti. 

P Veniţi, râvnitorilor apostoli care încă vă trudiți pentru Evanghelia lui 
Hristos, ca să petrecem pe ultimul ei drum pe Maica Dumnezeului nostru. 

P Veniţi, smeriţilor călugări, ca să petrecem împreună la mormânt pe 
Apărătoarea sufletelor noastre. 

P Veniţi, cinstitelor femei şi voi, adevărate mame, care v-aţi sfinţit mâinile cu 
nașterea de fii şi v-aţi impodobit casa cu zâmbet de copii ca, într-un cuget, 
să lăudăm adormirea celei mai sfinte femei. 

P Veniţi şi voi, neîntinatelor fecioare şi toți cei ce trăiţi în sfântă curăţie, ca să 
sărutăm cu lacrimi pe aceea care a fost şi Maică şi a rămas de-a pururea 
Fecioară. 


Veniţi toţi şi toate, mici și mari, tineri și bătrâni, Simpli și învăţaţi, cu toţii siliți- 
vă să împodobim praznicul Adormirii Maicii Domnului cu tot ce avem în 
sufletele noastre mai bun, mai Sfânt, mai luminat. Și cei fierbinţi la suflet, şi cei 
căldicei la un loc adunaţi-vă. Și cei îndestulaţi, şi cei flămânzi, la aceeaşi masă 
așezaţi-vă. Și cei ce aţi postit, ca şi cei ce nu aţi putut posti în Postul Maicii 
Domnului din același ospăț duhovnicesc gustaţi. Și cei mângâiaţi, şi cei 
întristaţi, şi cei mulţumiţi, şi cei necăjiţi, și cei ce simţiţi bucurii în suflet, ca și 

cei ce purtaţi lacrimi în ochi, cu toţii veniţi, ca împreună să ne rugăm, să lăudăm 
şi să prăznuim Adormirea Preasfintei Născătoare de Dumnezeu. 


Nici unul din fiii Bisericii să nu lipsească. Nici rob, nici slobod, nici mic, nici 
mare, nici păcătos, nici vrednic. Și, împreună cu voi, aduceţi Stăpânei noastre 
daruri alese şi de preţ — nu aur, nici argint, nu podoabe de mărgăritar, nici haine 
scumpe, nici feţe împodobite, nici inimi pline de îngâmfare. Ci aduceţi împreună 
cu voi inimi pline de fapte bune, suflete stăpânite de dragostea lui Hristos, cugete 
îmbrăcate în veşmânt de smerenie, gânduri îngrădite cu sfânta rugăciune, ochi 
senini împodobiţi cu lacrimi, mâini sfințite prin milostenie, braţe binecuvântate cu 
naşterea de fu, limbi dăruite cu cântări duhovniceşti, trupuri împodobite cu 
neîntinata feciorie, feţe senine de creştini. Căci acestea sunt podoabele noastre. La 
acestea, adăugaţi încă şi credința cea vie ce vă stăpâneşte, dragostea care vă 
călăuzește, râvna mântuirii, bucuria inimii, sinceritatea, umilința, căldura Duhului 
Sfânt. Fiecare din noi să aducă câte ceva. 


Iar cel care nu are nimic cu ce împodobi icoana Adormirii Maicii Domnului să-i 
dăruiască măcar o mică rugăciune, o metanie, un cuvânt bun sau cel puţin un 
singur fir de floare să aşeze sub icoana ei şi acest mic dar poate face mai mult decât 
cei doi bănuţi ai văduvei. 


lubiţi credincioşi, sunt mai bine de douăsprezece ore de când clopotele vestesc 
praznicul Adormirii Maicii Domnului, de când ușile bisericii sunt deschise și sânii 
ei plini de credincioși, de când stranele răsună de duioasele cântări ale Prohodului 
însoțite de rugăciuni și cuvinte de laudă. Dar, pentru a dobândi întotdeauna 
ajutorul și mijlocirea Preasfintei Stăpâne de Dumnezeu Născătoare ce se roagă 
neîncetat pentru noi Preasfintei Treimi, nu ne este de ajuns numai atât. Este 
neapărată nevoie să urmăm, după putere, şi pilda vieţii ei. Altminteri, fără folos 
vor rămâne rugăciunile noastre, fără ecou cântările, fără valoare cuvintele noastre 
de laudă, fără sens buchetele de flori pe care le aşezăm cu grijă sub icoana Maicii 
Domnului. 


Dealtfel, ne este cunoscut că omul, în toate împrejurările vieţii sale, simte nevoia 
unor mijlocitori care să-l sprijine, să-l îmbărbăteze, să vorbească pentru el. Poate 
fiecare dintre noi am fost mânaţi de nevoie să batem la uşa cuiva care ne-ar putea 
face bine. Ştiţi ce fior ne stăpâneşte atunci, cu câtă greutate urcăm treptele casei, cu 
câtă emoție batem la uşă, cu câtă înfrigurare așteptăm dinăuntru un răspuns şi dacă 
ni se deschide ușa, cu câtă încetineală păşim pragul şi începem a ne spune păsul 
inimii. Ba, de multe ori, ieşim ieşim de acolo fără să aflăm ceea ce căutăm. Dacă 

am avea un prieten să mijlocească la ușă şi la inima aceea, de multe sudori, emoţii 
şi lacrimi am fi scutiți şi mult mai degrabă ni s-ar îndeplini cererile noastre! 


Tot aşa şi în viaţa creştină. Nu putem merge pe urmele lui Hristos, nu ne putem 
împărtăşi din bucuria Slavei Lui dincolo de mormânt fără să avem mijlocitori 
care să se roage pentru noi, care să vorbească în locul nostru, care să bată 
pentru noi la uşa milostivirii lui Dumnezeu. Și aceştia sunt toți Sfinţii din cer, 
începând cu Stăpâna noastră de Dumnezeu Născătoare şi pururea Fecioara 
Maria. Aşadar, pentru a dobândi ajutorul ei cel puternic în necazuri, în boală, în 
supărări, în tot felul de ispite, trebuie să urmăm cu multă evlavie pilda vieţii ei. 


Maica Domnului este adevărată pildă de smerenie, de rugăciune, de milostenie, 
de feciorie, de ascultare, de dragoste, de mamă devotată. Să urmăm, deci, în toate, 
Maicii Domnului nostru. În rugăciune, cât mai mult stăruiți; de Biserică, niciodată 
nu vă depărtaţi; cu toţi oamenii, fără deosebire, trăiţi în dragoste și pace. De săraci, 
nu vă îngretoșaţi; de naștere de fii, niciodată nu vă lepădaţi; fecioria şi curăția, ca 
pe cele mai alese flori să le păziţi. De ură, de răzbunare, de judecăți şi ceartă, în 
toată viaţa să fugiţi; în boli fiind, nu slăbiţi; în ispite căzând, nu vă pierdeţi; în 
sărăcie ajungând, nu cârtiți; pe patul de moarte zăcând, nu deznădăjduiţi, ci, 
neîncetat rugându-vă, cereți mila și ajutorul Maicii Domnului.Sănătoşi fiind, 
cercetaţi pe cei din suferință; îndestulați de pâine, nu uitaţi de săracii lui Hristos. 
Pace în suflet având şi în casa dumneavoastră, împăcaţi pe cei certaţi, liniștiți pe 
cei tulburaţi și mare plată în cer veţi dobândi prin mijlocirea Stăpânei noastre. 


Pe lângă toate acestea, nu uitaţi că înaintea noastră se află o ușă încuiată pe care, 
vrând noi sau nevrând, va trebui odată să o deschidem. Este uşa morții. Şi numai 
Dumnezeu știe ce ni s-a gătit dincolo. Dar, de vom urma vieţii cele curate a 
Apărătoarei noastre, vom dobândi şi în ceasul acela înfricoşător mijlocirea ei şi aşa 
vom trece pragul acestei vieţi cu multă nădejde şi pace în suflet. 


Cu nişte îndemnuri ca acestea, întoarceţi-vă la casele dumneavoastră, acolo unde 
vă aseaptă toţi cei dragi, acolo unde vă așteaptă bucuriile şi lacrimile vieţii, 
Suferințele și încercările familiei, acolo unde vă așteaptă sapa, furca sau 
condeiul cu care vă câștigați pâinea cea de toate zilele şi nu uitaţi de pilda vieţii 
Maicii Domnului, nici de sfaturile Bisericii. 


Şi, pentru ca să ne arătăm recunoştinţa faţă de Stăpâna noastră, să facem început de 
fapte bune chiar din ziua aceasta. Să începem cu sfânta rugăciune, pe care Maica 
Domnului a iubit-o atât de mult. Întorcându-ne, aşadar, pe cale, să zicem fiecare 
din noi, în cugetul nostru, o mică rugăciune către Apărătoarea noastră, după râvnă 

A şi putere. Un acatist, un paraclis, o cântare de laudă sau măcar să rostim de mai Dad 

